Helsingør Volleyball Klub.

**Oplæg vedr. ændrede træningstider fra sæsonen 2018/19.**

Der har gennem flere år været et ønske om at dels at samle klubbens aktiviteter fysisk et sted, dels et ønske om at have et træningssted med flere volleyballbaner.

Det vil både gøre betingelserne for træning og sociale samvær bedre og gøre klubben mere attraktiv overfor nye medlemmer.

Det har ikke været mulig før nu. Men efter at lokalerne var fordelt i indeværende sæson opstod en tid ledig i Hallen på Borupgårdskolen. Disse baner har vi nu, ved et samarbejde med TB Volleyball, fået tildelt for næste sæson. TD Volleyball får så vore træningstider på Gurrevej Skole.

Dertil har vi fået aftaler med Helsingør Kommune om at der etableres nye netstolper og net i hallen på Borupgårdskolen, således at træningsfaciliteterne er tip top.

Det betyder at alle klubbens hold frem over træner på Borupgårdskolen onsdage fra kl. 20.00 – 22.00.

Motionsholdet vil uændret have træningstid i salen, mens de øvrige hold træner på de 3 baner i Hallen.

**Træning.**

Alt efter hvordan det ser ud ved sæsonstart, planlægger vi hvordan træningen skal forløbe. Men umiddelbart ser det som udgangspunkt ud til at Dameholdet træner på den ene bane, og de resterende spillere samtræner på de 2 øvrige baner.

Vi vil forsøge at køre en mere eller mindre fælles træning for alle spillere fordelt over de 3 baner i den første halvdel af træningsaftenen. Denne træning vil blive varetaget af Jørn med hjælp fra et trænerteam. Herefter er det planen at Dame 1 spiller på den ene bane og de resterende deler hold og spiller på de øvrige baner. Det kan være enkelte spillere lavere nogle flere øvelser på den ene bane.

Det er et forsøg, som vi må se hvordan det spænder af. Det kan være vi skal ændre på det, så måske dame 1 ikke "isoleres" på den ene bane. Det kunne også være "motionisterne" ville inddrages mere eller mindre.

Det er selvfølgelig en udfordring at spillerne spænder over nybegyndere til turneringspillere, fra yngre til ældre, fra noget ambitiøse til mindre ambitiøse. Vi skulle gerne nå frem til at træningen /spillet forløber så man ikke i for stor udstrækning bliver for lidt eller for meget udfordret. Vi begynder med et koncept og vi kan så ændre på det i løbet af sæsonen, efter den feedback som kommer.

**DGI / Volleyball Danmark / SVBK.**

Klubben har tilmeldt sig DGI (Danske Gymnastisk foreninger) volleyballafdeling samtidig med at vi fortsat er medlem af SVBK (Sjællands Volleyball Kreds) og Volleyball Danmark (tidligere DVBF, Dansk Volleyball Forbund).

Herved har vi mulighed for at deltage i turnering og stævner både i DGI og SVBK.

1-dages stævner.

Både DGI og SVBK har stævner hvor man med ret kort varsel inden stævnet kan tilmelde hold. Specielt SVBK har stævner, hvor man kan tilmelde hold fra nybegyndere til øvede. Alle klubbens spillere kan deltage og danne hold til et eller flere stævner.

Der nedsættes et stævneudvalg/koordinator. Klubben betaler stævnegebyret.

Turnering.

SVBK

Der tilmeldes et hold til SVBK's mixturnering. Niveauet i SVBK er lidt højere end i DGI og kampene afvikles med i en turnering med kampafvikling i weekender (som 3 holds "stævner") med dommere og officials til alle kampe.

Deltagelse på holdet er for alle, men man forpligter sig til at deltage i kampe over hele sæsonen. Endvidere skal man forvente at skulle gennemføre en (lille og ret simpel) dommeruddannelse på niveau C., idet vi skal stille dommere til et antal kampe. Kontingentet er lidt højere for turneringspillere og man skal selv løse licens for sæsonen (ca. 60 kr.). Dertil er køb af en kamptrøje obligatorisk (der bliver mulighed for at købe klubtrøjer).

Holdet vil blive udtaget af træneren.

DGI

DGI har en løbende Mix- turnering med kampafvikling på hverdage.

Hvis vi kan samle spillere hertil, så tilmelder vi et hold.

**Holdfordeling i klubben.**

* Motionshold.
* Mix 1
* Mix 2
* Dame 1.

Hvert hold har en spillerrepræsentant træner, som repræsenterer holdet overfor turneringsudvalget og trænerteamet.

Dame 1 og Mix 2 deltager i diverse stævner, hvor spillere fra Motionsholdet og Mix 1 kan inddrages. Hvis der er mulighed for det, kan der tilmeldes hold til DGI's turnering.

Mix 1 deltager i SVBK's Mixturnering.